钦定古今图书集成/明伦汇编/闺媛典/第046卷 > 詹氏女
## 钦定古今图书集成/明伦汇编/闺媛典/第046卷 > 詹氏女

按《宋史列女传》：詹氏女，芜湖人。绍兴初，年十七，淮寇
号“‘一窠蜂，破县，女叹曰：‘父子无俱生理，我计决矣’。顷
之，贼至，欲杀其父兄，女趋而前拜曰：‘妾虽窭陋，愿执
巾帚以事将军，赎父兄命。不然，父子并命，无益也’。贼
释父兄缚，女麾手使亟去，无顾我，我得侍将军，何所
憾哉’！遂随贼行数里，过市东桥，跃身入水死。贼相顾”
骇叹而去。

又按《松江府志》：湖阴女子姓詹氏，秀州华亭人，侨寓
湖阴。其父詹先生，老且贫，以教授为业，独与一子一
女俱，女以女工给。先生朝夕尝手抄《古列女传》，至暮
夜，必熟诵数四而寝，虽寒暑不废，乡人咸异之。淮寇
张遇寇湖阴，邑人皆遁走，先生泣谓女曰：“‘吾死无恨，
奈若何’？女曰：‘父独何忧？吾计久诀，岂得父子俱生耶’。”
顷之贼至，欲杀其父兄。女谓贼曰：“吾父贫且老，君意
不在金帛，愿执巾帚，请释父缚。”贼命遣之，女行数里，
过东市桥，跃入水而死。